Diari Oficial de la Generalitat Valenciana


Sumari del DOGV 8071, del 27-06-2017 (2017/5730)

RESOLUCIÓ de 21 de juny de 2017, de la Conselleria d'Educació, Investigació, Cultura i Esport, per la qual es concedeixen subvencions destinades a finançar obres de remodelació i construcció de locals socials de les societats musicals de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8071

Data del DOGV
:   27-06-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/5730


Data del document
:   21-06-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 21 de juny de 2017, de la Conselleria d'Educació, Investigació, Cultura i Esport, per la qual es concedeixen subvencions destinades a finançar obres de remodelació i construcció de locals socials de les societats musicals de la Comunitat Valenciana. [2017/5730]  
Mitjançant la Resolució de 9 de març de 2017, de la Conselleria d'Educació, Investigació, Cultura i Esport, es va convocar la concessió de subvencions destinades a finançar obres de remodelació i construcció de locals socials de les societats musicals de la Comunitat Valenciana durant l'any 2017 (DOGV 8004, 21.03.2017).  
Aquestes subvencions es regeixen per les bases reguladores aprovades per l'Ordre 57/2016, de 21 de setembre, d'aquesta conselleria (DOGV 7881, 26.09.2016).  
Una vegada instruïts els expedients corresponents, la comissió tècnica prevista en la base 4 de les bases reguladores, en la sessió celebrada el 30 de maig de 2017, va efectuar la valoració de les sol·licituds presentades i va proposar la distribució d'aquestes ajudes. La Direcció General de Cultura i Patrimoni ha proposat la concessió d'aquestes subvencions d'acord amb l'esmentat dictamen de la comissió tècnica.  
Per tot això, a proposta de la directora general de Cultura i Patrimoni i d'acord amb el que preveuen les bases reguladores d'aquesta convocatòria, resolc:  
  
Primer  
Concedir les subvencions que s'indiquen en l'annex I d'aquesta resolució a les societats musicals que hi figuren, per un import total de 398.949,79 ?, que es finançaran amb càrrec a la línia S 7275000, aplicació econòmica 18.37.66.225.51.2, dels pressupostos de la Generalitat per al 2017.  
  
Segon  
1. Denegar les subvencions que figuren en l'annex II pels motius que s'indiquen en cada cas.  
2. No admetre en aquest procediment els sol·licitants que figuren en l'annex III pels motius que s'esmenten en cada cas.  
  
Tercer  
1. Acceptar el desistiment de la sol·licitud presentada per la societat musical que figura en l'annex IV.  
2. Considerar que han desistit de les seues respectives sol·licituds les societats musicals que figuren en l'annex V d'aquesta resolució, excloses d'aquest procediment per no aportar la documentació requerida prevista en les bases reguladores d'aquesta convocatòria ni atendre el requeriment d'esmena o millora formulat.  
  
D'acord amb el que disposen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, reguladora de la jurisdicció contenciosa administrativa, contra aquesta resolució, que posa fi a la via administrativa, es podrà presentar potestativament un recurs de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició ha d'interposar-se davant del conseller d'Educació, Investigació, Cultura i Esport en el termini d'un mes a comptar des de l'endemà de ser publicada.  
b) El recurs contenciós administratiu haurà de presentar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de ser publicada.  
  
València, 21 de juny de 2017. El conseller d'Educació, Investigació, Cultura i Esport: Vicent Marzà Ibáñez.